નરેશ પટેલના રાજીનામા બાદ સૌરાષ્ટ્રના જિલ્લા સ્તરના કન્વીનરો, સહકન્વીનરો, મહિલા સમિતિ અને વિદ્યાર્થી સમિતિએ ચીમકી ઉચ્ચારી હતી કે, જો નરેશભાઇ રાજીનામું પરત નહીં ખેચે તો અમે નિષ્ક્રિય થઇ જશું અને રાજકોટ ઉપરાંત ખોડલધામ મંદિરે પણ ઉપવાસ આંદોલન શરૂ કરવામાં આવશે. કેટલાક ટ્રસ્ટીઓએ પણ નરેશભાઇની તરફેણમા રાજીનામાં આપ્યાની ચર્ચાઓ શરૂ થઇ હતી. જો કે પ્રમુખ પરેશ ગજેરા અને બોર્ડના સભ્યોએ વધુ રાજીનામા પડ્યાની વાતનું ખંડન કર્યું હતું.